Stöckli
Mit Stöckli bezeichnet me e chlises Hüüsli näbet eme Puurehuus im Bärnbiet, im Soledurnische, im Aargou, aber ou im Friburgische und angerne Regione vor Schwiz.

Da chlii Huus isch ursprünglig för d Hirte oder d Älpler boue worde, demit si im Winter, wänn si nümm mit de Tier ungerwägs si gsi, e Dach über em Chopf hei gha. 
Sit öpe 1850 wird s Stöckli ou aus Alterssitz för d Eltere vom Puur brucht und immer hüfiger extra för das au bout worde.

Anderi Bedütig 
De Ständerot taged i de chline Chammere vom Bundeshuus. Wil im Ständerot, im Vergliich zum Natzionalrot, eher elteri Politiker sind, hät di chlini Chammere de Übername Stöckli übercho.

Lueg au 
 Stöckli (Begriffsklärig)

Weblink 

 Sändig; Mailbox gsänded uf Schwizer Radio DRS 1 am 3. März 2012
 Dorfbild Frieswil s Stöckli z Frieswil im Bärner Seeland
 Geschichte des Alters in der Schweiz François Höpflinger uf hoepflinger.com
 

Kultur in dr Schwiz
Bauwärk in dr Schwiz